Noregs forskingsråd

Noregs forskingsråd eller Norges forskningsråd er eit norsk statleg forvaltingsorgan oppretta av regjeringa. Det har ansvar for å finansiera, fremja og marknadsføra norsk forsking. Rådet forvaltar forskningsmiddel og gjev råd til styresmaktene innan forskingspolitikk, mellom anna gjennom forslag til forskingsbudsjett i statsbudsjettet. Andre oppgåver er å fungera som møteplass mellom forskarar, næringsliv, dei som bruker og dei som finansierer forsking. Forskingsrådet bidreg også til å gjera norsk forsking meir internasjonalt orientert, gjennom forskingssamarbeid og gjennom deltaking i EU sine forskingsprogram.

Organisasjon 
Forskningsrådet er underlagt Kunnskapsdepartementet. Saman med Nærings- og handelsdepartementet står dei to departementa bak halvparten av midla til rådet. Totalt forvaltar Noregs forskingsråd eit budsjett på 8483 millionar kroner (i 2015). 

Forskningsrådet er delt inn i fire fagdivisjonar og ein administrasjonsdivisjon.
 Divisjon for Vitskap: Har ansvar for grunnforsking og tverrfagleg forskning. Han er delt inn i fem avdelingar: Avdeling for instituttpolitikk; strategi og analyse; medisin, naturvitskap og teknologi; humaniora og samfunnsvitskap, og forskingsinfrastruktur.
 Divisjon for Energi, ressursar og miljø skal stimulera og gje retning til forskning, utvikling og innovasjon innanfor temaa miljø, marine ressursar, klima- og polarforsking, petroleum og energi.
 Divisjon for Samfunn og helse. Forvaltar ein stor del av finansieringa til anvendt samfunnsforsking, innan forskingsfelt som helse, arbeidsliv, velferd, utdanning, migrasjon og utviklingssamarbeid. Har også ansvar for Forskingsrådet sitt arbeid for innovasjon i offentleg sektor. Divisjonen koordinerer bilateralt forskingssamarbeid med enkeltland.
 Divisjon for Innovasjon skal vera pådrivar for innovasjon og verdiskaping i næringsliv og samfunn. Divisjonen har sju avdelingar med ansvar for utvikling av innovativt næringsliv, regional innovasjon og FoU, bionæringar, teknologinæringar, analyse og utvikling, SkatteFUNN og Forskingsrådet sine regionale representantar.
 Divisjon for administrasjon: Har mellom anna ansvar for økonomi, IT, HR, kommunikasjon og informasjon.

Forskingsrådet har rundt 480 tilsette. 
Administrerende direktør sidan 1. mars 2017 er John-Arne Røttingen. Hovedstyret, som blir oppnemnd av regjeringa med verkeperiode på fire år, leiar Forskingsrådet.

 Hovudstyret 1. januar 2015 til 31. desember 2018
 Henrik Overgaard Madsen, leiar
 Edel Elvevoll, nestleiar, professor, Tromsø
 Anne Lise Fimreite, leiar for divisjonsstyret for vitskap, prorektor, Bergen
 Eli Aamot, leder for divisjonsstyret for innovasjon, Senior Manager Plant Integrity, Trondheim
 Gunnar Bovim, leiar for divisjonsstyret for samfunn og helse, rektor, Trondheim
 Sverre Gotaas, leiar for divisjonsstyret for energi, ressurser og miljø, direktør, Stokke
 Jarle Møen, professor, Bergen
 Øyvind Fylling-Jensen, Oslo
 Mette Halskov Hansen, professor, Bærum
 Svein Olav Nås, representant for tilsette
 1. varamedlem Marianne Synnes, viserektor, NTNU 2. varamedlem Ole Ringdal, Stavanger
 1. vararepresentant for tilsette, Øystein Rønnin]

Forskingsformidling 
Forskningsrådet skipa i 2002 den uavhengige nettavisa Forskning.no. Nettavisa syndikerer artiklar frå formidlingsmagasina til norske universitet og forskingsinstitusjonar.

Rådet oppretta også Forskingsdagane, ein nasjonal, årleg festival der alle typar forskings- og kunnskapsbaserte institusjonar viser fram verksemda si for allmugen.

Nysgjerrigper er Forskingsrådet sitt tilbod til barn og unge. Proscientia er tiltaket deira for å auka interessa for forsking og vitskap blant ungdom. Proscientia organiserer mellom anna Konkurransen Unge Forskere.

Forskingsrådet sine prisar 
 Norges forskningsråds formidlingspris
 Norges forskningsråds pris for fremragende forskning
 Forskningsrådets innovasjonspris
 Forskningsrådets pris for unge fremragende forskere

Sjå òg 
Det europeiske forskingsrådet

Kjelder 

Denne artikkelen bygger på «Norges forskningsråd» frå ,  den 7. mars 2017.

Bakgrunnsstoff 
 
 Prosjektbanken  søk og vis statistikk over mer enn 40000 tildelinger av forskningsmidler siden 2004
 Arkiv for tidligere utgaver av Bladet Forskning 
 Forskningsdagene
 Nysgjerrigper
 Proscientia 
 Forskning.no

 
Kunnskapsdepartementet
Norsk forsking
Forskingspolitikk